Diari Oficial de la Generalitat Valenciana


Sumari del DOGV 2071, del 20-07-1993 (1993/828697)

RESOLUCIÓ de 18 de maig de 1993, de la Direcció General de Patrimoni Artístic de la Conselleria de Cultura, Educació i Ciència, per la qual incoa expedient de declaració de Bé d'Interès Cultural, com a Lloc Històric, a favor del jaciment paleontològic d'icnofossils, Inespal, situat al terme municipal d'Alacant.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2071

Data del DOGV
:   20-07-1993

Secció del DOGV
:   ALTRES DISPOSICIONS

Número del document
:   1993/828697


Data del document
:   18-05-1993

Organisme emissor
:   Conselleria de Cultura, Educació i Ciència

Tipus de document
:   Resolució

Resolució de 18 de maig de 1993, de la Direcció General de Patrimoni Artístic de la Conselleria de Cultura, Educació i Ciència, per la qual incoa expedient de declaració de Bé d'Interes Cultural, com a Lloc Històric, a favor del jaciment paleontològic d'icnofòssils, Inespal, situat al terme municipal d'Alacant.  
Vista la petició formulada per l'Ajuntament d'Alacant i l'informe que ha emès la Unitat Tècnica d'Arqueologia, d'acord amb allò que estableixen els articles 6.a i 9 de la Llei 16/1985, de 25 de juny, del Patrimoni Histèric Espanyol, i 11.1, 12 i 13 del Reial Decret 111/1986, de 10 de gener, per al desplegament parcial de l'esmentada llei.  
Aquesta direcció general ha resolt:  
Primer  
Tenir per incoat l'expedient de declaració de Bé d'Interès Cultural, com a Lloc Històric, del jaciment, paleontològic d'icnofòssils, Inespal, situat al terme municipal d'Alacant.  
Segon  
La declaració com a Lloc Històric estaria delimitada per un perímetre format per una circumferència de 150 m de radi en línia recta, sense tenir en compte les corbes de nivell, que té el centre en les coordenades UTM, i 716675, i 4244415 i Z 34.00 MSNM del plànol del terme municipal d'Alacant. L'entorn de protecció estarà comprès per la perllongació de l'esmentat radi en uns altres 50 m.  
Tot això, prenent com a base que el jaciment paleontològic d'icnofòssils localitzat en la rodalia de la factoria d'alumini Inespal, paratge del Porquet, en la plana immediata a la serra del Colmenar, al terme d'Alacant, és el primer de les seues característiques que s'ha descobert a la Comunitat Valenciana. La seua extraordinària importància està determinada per l'aparició, en un excel·lent estat de conservació de diverses petjades d'animals amb una antiguitat d'uns 5 milions d'anys (Messinià superior- Pliocè inferior). Entre aquestes petjades destaquen les d'un úrsid probablement de l'espècie g. Agriotherium, del qual es coneixen restes fòssils trobades a la Venta del Moro (Utiel) i a Alcoi, i les d'un tipus d'èquid denominat Hipparion, les espècies més probables dels quals pot ser són la H. concudense, les restes de les quals han estat trobades a Alcoi; el H. cf. Crassum, trobat al jaciment de Zeneta, i fins i tot l?H. gromovae. El jaciment es completa amb nombroses petjades d'aus (palmípedes, camallargues, etc.) i impressions d'ales d'insectes encara no determinats.  
Tercer  
Continuar la tramitació de l?expedient d'acord amb les disposicions vigents.  
Quart  
Fer saber a l'Ajuntament d'Alacant que, segons allò que disposen els articles 16, 20 i 22 de la Llei 16/1985, de 25 de juny, del Patrimoni Artístic Espanyol, totes les obres que s'hagen de realitzar en el Lloc Històric, la declaració del qual es pretén, o al seu voltant, no es podran dur endavant si aquesta direcció general no aprova de bestreta el projecte corresponent.  
Cinqué  
Que aquest acord es publique en el Butlletí Oficial de l?Estat i en el Diari Oficial de la Generalitat Valenciana.  
La qual cosa es fa pública als efectes oportuns.  
València, 18 de maig de 1993.- El Director General de Patrimoni Artístic: José Morera Buelti.